Roel Velasco

Roel Velasco (s. 26. kesäkuuta 1972) on entinen filippiiniläinen nyrkkeilijä, joka saavutti olympiapronssia nyrkkeilyn 48 kilogramman sarjassa vuoden 1992 kesäolympialaisissa Barcelonassa. Hänen pikkuveljensä Mansueto Velasco saavutti olympiahopeaa seuraavissa, Atlantassa järjestetyissä kesäolympialaisissa. Roel Velasco saavutti myös hopeaa amatöörinyrkkeilyn maailmanmestaruuskilpailuissa vuonna 1997.

Roel Velasco oli ensimmäinen filippiiniläinen urheilija, joka voitti mitalin Hyvän tahdon kisoissa vuonna 1998.

Velasco työskentelee nykyään Filippiinien armeijassa merivoimien palveluksessa ja toimii myös Filippiinien nyrkkeilymaajoukkueen valmentajana.

Lähteet 

Filippiiniläiset olympiamitalistit
Filippiiniläiset nyrkkeilijät
Vuonna 1972 syntyneet
Elävät henkilöt